《赠程秘书》
唐代·卢象

客自岐阳来，吐音若鸣凤。孤飞畏不偶，独立谁见用。

忽从被褐中，召入承明宫。圣人借颜色，言事无不通。

殷勤拯黎庶，感激论诸公。将相猜贾谊，图书归马融。

顾余久寂寞，一岁麒麟阁。且共歌太平，勿嗟名宦薄。

作者简介：卢象，唐（约公元七四一年前后在世）字纬卿，汶水人。（唐才子传云：鸿之侄。恐不确）生卒年均不详，约唐玄宗开元末前后在世。携家久居江东。开元中，与王维齐名。仕为秘书郎。转右卫仓曹掾。丞相深器之。累官司勋员外郎。象名盛气高，少所卑下，遂为飞语所中，左迁齐、邠、郑三郡司马。入为膳部员外郎。安禄山之乱，象受伪署，因贬永州司户。起为主客员外郎，道病，遂卒于武昌。象著有文集十二卷，《新唐书艺文志》传于世。